ફિલ્મ ‘વિકી ડોનર’થી પોતાનું પ્રોડક્શન-હાઉસ શરૂ કરનારા ઍક્ટર જૉન એબ્રાહમના પ્રોડક્શન-હાઉસની બીજી ફિલ્મ એટલે ‘મદ્રાસ કૅફે’. આપણે ત્યાં પૉલિટિકલ-થ્રિલર ખાસ બનતી નથી એવું કહેવાતું રહ્યું છે, પણ હવે એ દિશામાં કામ થવા માંડ્યું છે અને ૨૦૧૦માં ‘રાજનીતિ’ અને ગયા વર્ષે પૉલિટિકલ-થ્રિલર ‘શાંઘાઈ’ આવી જેને લોકોએ વખાણી હતી. ડિરેક્ટર શૂજિત સિરકાર અગાઉ ‘...યહાં’ જેવી એક ફ્લૉપ અને ‘વિકી ડોનર’ જેવી હિટ ફિલ્મ આપી ચૂક્યા છે. ‘મદ્રાસ કૅફે’ની વાર્તા કહેતાં પહેલાં ભારતમાં ઘટેલી કેટલીક ઘટનાઓ વિશે જાણવું જરૂરી છે.